[bookmark: _GoBack]Врз основа на член 65, став (6) од Законот за животната средина средина (Службен весник на РМ бр. 53/05, 81/05,  79/06, 101/06;  109/06, 24/07, 159/08, 83/09, 161/09, 1/10, 48/10, 124/10, 51/11, 123/12, 93/13, 187/13, 42/14, 44/15, 129/2015, 192/2015, 39/16, 28/18, 65/18, и Службен весник на РСМ бр. 99/18, 176/21, 216/21, 89/22, 99/22, 171/22, 3/25, 124/25, 191/25) и член 2 и 3 од Уредбата за учество на јавноста во текот на изработката на прописи и други акти како и планови и програми од областа на животната средина (Сл.весник на Република Северна Македонија 147/08, 45/11), Министерството за животна средина и просторно планирање го дава следното:

ИЗВЕСТУВАЊЕ
Согласно обврските дадени во член 65 од Законот за животна средина (Службен весник на РМ бр. 53/05, 81/05, 79/06, 101/06; 109/06, 24/07, 159/08, 83/09, 161/09, 1/10, 48/10, 124/10, 51/11, 123/12, 93/13, 187/13, 42/14, 44/15, 129/2015, 192/2015, 39/16, 28/18, 65/18, и Службен весник на РСМ бр. 99/18, 176/21, 216/21, 89/22, 99/22, 171/22, 3/25, 124/25, 191/25), Министерството за животна средина и просторно планирање донесе Одлуки за спроведување на стратегиска оцена на животната средина (СОЖС) (Арх.бр.10-2833/1 и 10-2834/1 од 24.08.2026 год) за нацрт планските документи Национален план за заштита на амбиентниот воздух за период 2027-2031 година и Национална програма за контрола на загадувањето на воздухот за период 2027 – 2037 за Република Северна Македонија. Согласно одлуките, отпочнато е спроведување на процедури за стратегиска оцена на животната средина за споменатите плански документи и подготвени се нацрт СОЖС извештаи.
Како органи засегнати од имплементацијата на планскиот документ, Национален план за заштита на амбиентниот воздух во Република Северна Македонија за период 2027-2031 година се определуваат: Министерство за животна средина и просторно планирање, Министерство за енергетика, рударство и минерални суровини, Министерство за транспорт, Министерство за здравство, Министерство за земјоделство, шумарство и водостопанство, Министерство за финансии, Институт за јавно здравје (ИЈЗ), Министерство за образование и наука (МОН), Државен инспекторат за животна средина, државни инспекторати поврзани со релевантните министерства, Локални инспекторати за животна средина, ЗЕЛС, Државен завод за статистика, Единици на локална самоуправа (Општини) и Градот Скопје, население/јавност, транспортен сектор, сектор за производство на електрична и топлинска енергија, индустрија, лаборатории за животна средина, регионални и локални невладини и стручни организации, стопанските комори, научен сектор од областа на заштита на животна средина итн.
[bookmark: _Hlk191038865]Нацрт планските документи заедно со нацрт извештаите за СОЖС се достапни за јавен увид на интернет страната на МЖСПП (https://moepp.gov.mk) во текот на периодот за јавен увид. Јавниот увид ќе трае 30 (триесет) денови од денот на објавувањето на соопштението. 
Согласно обврските, за нацрт планските документи и извештаите за СОЖС ќе биде организирана јавна расправа на која предметните документи ќе бидат презентирани и дискутирани, за што ќе следи дополнителна информација за датум, време и место на одржување на настанот. За јавниот увид ќе биде подготвен извештај од консултацијата со јавноста и истиот ќе биде објавен на интернет страницата на МЖСПП: www.moepp.gov.mk.  
Сите коментари поврзани со нацрт планските документи и нацрт извештаите за стратегиска оцена може да се достават на следниот начин: 
· електронски на следната email адресa: A.Stefanovska@moepp.gov.mk, 
· по пошта на следната адреса: Плоштад Пресвета Богородица бр. 3, Скопје, (со назнака до Македонски информативен центар за животна средина).



Министерството за животна средина и просторно планирање
